ช็อกซ้ำ เผยเคท สเปด ดีไซเนอร์ดังผูกคอดับ หลังสามีขอหย่าจนเป็นไบโพลาร์ 
สุดเศร้าเผยสาเหตุ เคท สเปด ผู้ก่อตั้งแบรนด์ดัง (Kate Spade) ผูกคอลาโลก หลังสามีขอหย่า  จนดีไซเนอร์ดังเป็นโรคไบโพลาร์ ทิ้งจดหมายลาตาย สั่งเสียถึงลูกสาวคนเดียว บอกแม่รักลูกเสมอ ,เมื่อ 6 มิ.ย.61 สำนักข่าวต่างประเทศรายงานความคืบหน้าเหตุการณ์สลด ช็อกวงการแฟชั่นโลก เมื่อ เคท สเปด (Kate spade) ดีไซเนอร์หญิงชื่อดังชาวอเมริกัน วัย 55 ปี ผู้ก่อตั้งแบรนด์ดัง Kate Spade Newyork (เคท สเปด นิวยอร์ก) กระทำอัตวินิบาตกรรม ผูกคอตายที่ห้องนอน ในอพาร์ตเมนต์หรู ย่านพาร์ค อเวนิว ในนครนิวยอร์ก ประเทศสหรัฐฯ โดยมีแม่บ้านมาพบเป็นคนแรก เมื่อวันที่ 5 มิ.ย. ที่ผ่านมา พร้อมกับพบจดหมายลาตายนั้น,เว็บไซต์ เดลี่เมล สื่อในอังกฤษ แจ้งว่า จากการเปิดเผยของแหล่งข่าวตำรวจ ระบุว่า สาเหตุสุดเศร้าที่ทำให้เคท สเปด ดีไซเนอร์ดังตัดสินใจลาโลกว่าเป็นเพราะเธอตกอยู่ในอารมณ์ซึมเศร้า เนื่องจากแอนดี้ ผู้เป็นสามี ต้องการขอหย่ากับเธอ แต่เคท สเปด ไม่ต้องการให้ชีวิตสมรสของเธอกับแอนดี้ที่ยาวนานถึง 24 ปีต้องจบลง,ตามรายงานของ TMZ ยังเผยว่า คนที่ใกล้ชิดกับเคท และแอนดี้ เผยว่า แอนดี้ได้ย้ายไปอยู่อพาร์ตเมนต์อื่น ซึ่งอยู่ในบริเวณใกล้ๆ กับอพาร์ตเมนต์ที่ทั้งคู่ใช้ชีวิตอยู่ด้วยกันสักระยะแล้ว ขณะที่ข้อความในจดหมายลาตายที่ดีไซเนอร์คนดังเขียนทิ้งไว้ก่อนผูกคอดับ ต้องการสั่งเสียถึงบุตรสาวของเธอเพียงคนเดียว Frances Beatrix วัย 13 ปี โดยเขียนไว้ว่า Beaแม่รักลูกเสมอ นี่ไม่ใช่ความผิดของลูก ขอให้ไปถามพ่อ,เดลี่เมล ยังรายงานด้วยว่า การตัดสินใจฆ่าตัวตายของเคท สเปด ไม่ใช่เรื่องเกินความคาดหมายของคนในครอบครัวของเธอ เนื่องจากหลายปีที่ผ่านมา เคท สเปด ต้องต่อสู้กับโรคอารมณ์สองขั้ว หรือไบโพลาร์ แต่เธอก็กลัวที่จะไปขอคำปรึกษาเพราะหวั่นว่าจะกระทบต่อแบรนด์ของเธอ โดยรีต้า ซัฟโฟ พี่สาวคนรองของเคท สเปด เผยว่า สเปดได้พยายามต่อสู้เพื่อคงสถานะการเป็นคนดังของเธอไว้ ทั้งที่อาการของโรคไบโพลาร์ที่เป็นอยู่ยิ่งแย่ลง และสเปด น้องสาวของเธอก็คิดที่จะฆ่าตัวตายมานานแล้ว ก่อนจะตัดสินใจผูกคอตายเมื่อวันอังคารที่ผ่านมา,บีบีซีรายงานว่า เคท สเปด และแอนดี้ สเปด ได้ร่วมกันก่อตั้ง แบรนด์ Kate Spade Newyork ในปี 2536 หลังจากทั้งคู่ได้พบกันขณะกำลังเรียนสาขาวารสารศาสตร์ที่มหาวิทยาลัย แอริโซนา สเตท โดยแบรนด์ Kate Spade Newyork ได้เปิดร้านสาขาแรกในนิวยอร์ก ปี 2539   เริ่มต้นจากกระเป๋าถือเน้นเลือกออกแบบให้มีสีสันสดใส ก่อนขยายไปด้านเสื้อผ้า เครื่องประดับ และอื่นๆ จนกลายเป็นแบรนด์ที่ได้รับความนิยมจากผู้คนทั่วโลกตั้งแต่เหล่าเซเลบ ไปจนถึงหญิงสาววัยเริ่มต้นทำงาน,จากนั้น เคท สเปด ได้แต่งงานกับแอนดี้ สเปด เมื่อปี 2537 และมีลูกสาวด้วยกัน 1 คน คือ Frances Beatrix ทว่าต่อมา เคท สเปดและสามีได้ตัดสินใจขายหุ้นทั้งหมดภายใต้แบรนด์ Kate Spade ในปี 2550 ซึ่งต่อมา บริษัททาเพสทรี อิงค์ บริษัทคู่แข่งในนิวยอร์ก ภายใต้แบรนด์ Coach ได้ซื้อกิจการไปบริหารต่อ ด้วยสนนราคา 2,400 ล้านดอลลาร์ ขณะที่เคท และแอนดี้ สเปด ได้ก่อตั้งแบรนด์ใหม่ ในชื่อ Fraces Valentine ซึ่งชื่อต้น Fraces เป็นชื่อของลูกสาว ส่วน Valentine เป็นชื่อกลางของปู่ของเคท สเปด
สุดเศร้า เผยสาเหตุ เคท สเปด ผู้ก่อตั้งแบรนด์ดัง (Kate Spade) ผูกคอลาโลก หลังสามีขอหย่า  จนเป็นโรคไบโพลาร์ ทิ้งจดหมายลาตาย สั่งเสียถึงลูกสาวคนเดียว บอกแม่รักลูกเสมอ 
เคท สเปด,Kate Spade,เคท สเปด ผูกคอตาย,เคท สเปด ฆ่าตัวตาย,ดีไซเนอร์ดัง ฆ่าตัวตาย